Document ID: 32007R1211

REGULAMENTUL (CE) NR. 1211/2007 AL COMISIEI
din 17 octombrie 2007
de modificare a Regulamentului (CE) nr. 883/2001 de stabilire a normelor de aplicare a Regulamentului (CE) nr. 1493/1999 al Consiliului în ceea ce privește comerțul cu produse vitivinicole cu țările terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 63 alineatul (8),
întrucât:
(1)
Regulamentul (CE) nr. 1057/2007 al Comisiei (2) a modificat ratele de restituire pentru anumite coduri ale produselor și lista destinațiilor eligibile pentru restituiri, astfel cum se prevede în Regulamentul (CE) nr. 2805/95 al Comisiei din 5 decembrie 1995 de stabilire a restituirilor la export în sectorul vitivinicol și de abrogare a Regulamentului (CEE) nr. 2137/93 (3).
(2)
Prin urmare, Regulamentul (CE) nr. 883/2001 al Comisiei (4) ar trebui modificat în consecință.
(3)
Măsurile prevăzute în prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
Regulamentul (CE) nr. 883/2001 se modifică după cum urmează:
1.
La articolul 9, alineatul (6) se înlocuiește cu următorul text:
„(6) Măsurile prevăzute la alineatele (4) și (5) pot fi adaptate pentru categoria de produse și zona de destinație. Zonele de destinație sunt următoarele:
-
zona 1: Africa;
-
zona 2: Asia și Australasia; și
-
zona 3: Europa de Est, inclusiv CSI.
Țările din fiecare zonă de destinație sunt menționate în anexa IV.”;
2.
Anexa II se înlocuiește cu textul din anexa la prezentul regulament.
3.
În anexa IV se elimină textul privind „Zona 4: Europa de Vest”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 octombrie 2007.

Labels: 3
17
5
6